text: Anne Sina gravid
  18 marts 2014 kl. 10.02
  Anne Sina (S) forlader Folketinget, da hun og hendes mand, Rasmus Horn, venter barn til september.
  Christian Rabjerg Madsen, opstillet i Kolding, skal afløse hende i Folketinget under barsels-perioden.
  Anne Sina kom i Folketinget 1. januar i år, da hun afløse Jacob Bjerregaard, som blev borgmester i Fredericia.
  Anne Sina trak sig som kandidat efter folketingsvalget i 2011, men da hun fik muligheden for at komme i tinget som suppleant, slog hun til igen.
  Den 26 årige cand.scient.pol. fra Aabenraa-kredsen er i dag Socialdemokraternes forbruger-ordfører.
  - Jeg er glad. Det er superdejligt, siger Anne Sina.
  Hun har ikke taget stilling til, hvornår hun går på barsel og hvor længe.
  - Det vil vi tage stilling til, når tiden nærmer sig. Vi er jo to om det. Det er jo meget heldigt, at man er gravid i ni måneder, så man kan vænne sig til det, mener Anne Sina. Hun forventer ikke at være på barsel et helt år.
  Christian Rabjerg Madsen siger, at han er klar til at tage til Folketinget.
  